Friday, November 23, 2012
Abdul Hamid M. Jamil Salamualaikom warahmatullah Saleum loen peuhah kalam loen mula Geulantoe peudeung musoeh uloen cah Nariet ngen babah prang loen mula Man mandum pujoe geutanyoe seurah Keu poe teuh allah yang maha esa Yang brie nikmat atra neuh luah Geunaseh allah hana bandeng sa Seulaweut ngen saleum kaoem meutuah Laju taseurah keu baginda Yang prang kafee islam neuruah Lahee di makkah bak pusat donya Jinoe loen mula bacut peutuah Kisah that meugah jinoe loen rika Meuah abua menyena salah Nariet nibak babah tajam leupahna Awai loen mula haba loen surah Aceh yang meugah meucuhu nama Dilei iskandar raja that meugah Keurajeun luah di thei le donya Mamandum musoeh kuyu geupeugah Hansoe teujeut langkah aceh ilanya Seubab keu hukoem masanyan meugah Kalamullah ngen hadist saidina Uroe keu uroe umu meutamah Iskandar neupinah u asai mula Tinggailah aceh seudeh meuleumpah Raja that meugah meuninggai donya Teuma oh lheuh nyan laju neupinah Keurajeuen yang luah geugantoe raja Meuploh dum raja neuwoe bak Allah Troh bak saah tanyoe yang bina Watee nyan preside R.I Meutuah Soekarno hattah pilehan bansa Teuma troh masa Tuhan peuleumah Neuwoe bak Allah u asai mula Beudoh Soeharto geu hayon langkah Hawa meuleumpah jeut keu penguasa Peugot semboyan rata meunasah Bimbang tak usah saya setia Gabuk Soeharto di jakartah Teuntra geu ruwah aceh ka hina Geupeugot DOM cukop menjajah Lam apoh apah rakyat di siksa Meuploh ploh thon sabee di jajah Rakyat tan salah keunong ilanya Ramee watee nyan yatim ka tan yah Janda meuruwah lam tiep tiep desa Meugah that aceh bansa muliah Pantang di jajah ta lawan sigra Beudoh teuk perte lawan penjajah Niet sileupah bek lee di hina Nibak calitra pih na geu surah Taliban meugah wateenyan nama Dudoe meuganto nama geu ubah GAM geu olah nama geurika Teukeujoet Soeharto yoe sileupah Mandum penjajah di lakee gisa Ramee cit tentra watee nyan keumah Keuhendak Allah han ek soe sangka Rata jeut uteun mandum di jak cah GAM nyang meugah di neuk ilanya Ramee cit rakan mi meutuah Yang woe bak Allah keunong senjata Talakee doa keudeh bak Allah Yang ka teulah bek lee meu gisaa Yang ka syahid doa tapapah Seumoga Allah neubi syiruga Gabuk dum rakyat meuheut sileupah Uteun yang luah bek lee di tuba Jinoe keuh masa demo di Jakarta Soeharto dipeugah di yue tron sigra Meu uroe uroe rakyat meutamah Keunan geulangkah jak goek goek donya Dudoe eh lheuh nyan Tuhan yu minah Buk Mega tan kupiyah Presiden kita Di ibuk Mega pih saban surah Ata Soeharto kubah di lanjot sigra Ramee lom tentra teuma ditamah Paleh sileupah dimat kuasa Beudoh pereutee GAM laju segerah Keudeh u libiah latih tentara Kirem senjata jai sileupah Jikeneuk pilah Aceh-Indonesia Sengsara rakyat meutamah tamah Hoe hoe yang leumah beudee bicara Mita raseuki hek casino great britain sileupah Lam tiep meunasah pengungsi teuka Teuma buk Mega laen ka leumah Qanun di ubah dari yang ka ka Awai kon DOM peudeh sileupah Dinoe darurat susah bak yang ka Ka limoeng thon keurajeun di papah Jinoe troh saah pemilukada Pileh presiden adee sieleumpah Jinoe roh rakyah yang culok haba Di ibuk Mega han taloe langkah Meuheut sileumpah mat lom kuasa Takdir Tuhan laen lom leumah SBY geupeuhah jalan merdeka Watee nyan rakyat ka puleh grah Tentra di kubah Cuma di kuta Laen nibak nyan di beuot langkah Keudeh u jakartah di riwang sigra Nibak 24 tanggai geu surah Buleun meuseujarah desember nama Thon 2004 meunurot sejarah Aceh neulimpah bala raksasa Di ek ie laot lambong sileupah Manyang na sihah bak u geu tanda Teukeujot ureung rata jeut desah Kehendak Allah aceh sengsara Ramee that ureung neuwo bak Allah Kuasa Allah leumah u donya Nyang han tom terjadi jinoe ka teuhah Aeb sileupah yang pubut dosa Peusingkat kata haba lon surah Ramee di singgah dum awak luwa Jak mee bantuan rata meunasah Mandum di ruwah dibagi rata Watee nyan rakyat patoh sileupah Keu hukom Allah mandum keureuja Mandum larangan laju dikeubah Mandum ka insaf troh bak meuruwa Di Irlandia saboh sejarah Meuheut sileupah dame beu teuka Dipeuget cara mandum di olah Maarti artisarah yang peuphon haba Di undang meuntro GAM wakilah Hamid Awwaluddin peugah waki Indonesia Puduek acara cukop meriah Lam kaca indah dame geubuka Peuget pengumuman rata meunasah Rata jeut rumah meu suka ria Hudep ka makmu musoh ka leupah Raseuki mudah jalan tamita Yang leupah saket rakan meutuah Dame ka teuhah di syukur hana Rata jeut rumah asap meulhap lhap Ganja di karat bakong di puta Bak taloe jalan tunu sileupah Agam ngon darah ka di meu wa wa Hana aturan hudeip tan arah Watee tapeugah tanyoe di cerca Menyo nyoe cara hana ta ubah Tuhan neu balah mandum keu gata Dilee ka bala saket sileupah Tapreh preh teuhah neugulong donya Hoe ka gata aneuk meutuah Adat beu jeulah hukom tapeuna Nek lee na maksiet rata jeut rumah Tuhan peu leumah jalan u syuruga Eit noe meumada rika sejarah Yang lon peugah kon keu gura gura Rata jeut buku meunan neusurah Inti seujarah beu get tajaga Meunyoe na kata masen bak babah Meuah peutuah kon loen sengaja Akhirul kalam haba ka tammah Beuna manfaah bagi yang baca
Related posts
Subscribe to: Post Comments (Atom)
eng_Latn ace_Latn eng_Latn eng_Latn